title: Rozhodnutie Rady 2011/318/SZBP z  31. marca 2011 o podpise a uzavretí Rámcovej dohody medzi Spojenými štátmi americkými a Európskou úniou o účasti Spojených štátov amerických na operáciách krízového riadenia Európskej únie

text:
               31.5.2011

               SK

               Úradný vestník Európskej únie

               L 143/1

         ROZHODNUTIE RADY 2011/318/SZBP
   z 31. marca 2011
   o podpise a uzavretí Rámcovej dohody medzi Spojenými štátmi americkými a Európskou úniou o účasti Spojených štátov amerických na operáciách krízového riadenia Európskej únie
   RADA EURÓPSKEJ ÚNIE,
   so zreteľom na Zmluvu o Európskej únii, a najmä na jej článok 37 a na Zmluvu o fungovaní Európskej únie, a najmä na jej článok 218 ods. 5 a 6,
   so zreteľom na návrh vysokého predstaviteľa Únie pre zahraničné veci a bezpečnostnú politiku (ďalej len „VP“),
   keďže:

               (1)

               Podmienky týkajúce sa účasti tretích štátov na operáciách krízového riadenia Únie by mali byť ustanovené v dohode, ktorou sa zakladá rámec pre takúto prípadnú budúcu účasť, a nemali by sa definovať jednotlivo pre každú dotknutú operáciu.

               (2)

               Potom ako Rada 26. apríla 2010 prijala rozhodnutie o poverení na začatie rokovania, VP dojednal Rámcovú dohodu medzi Spojenými štátmi americkými a Európskou úniou o účasti Spojených štátov amerických na operáciách krízového riadenia Európskej únie (ďalej len „dohoda“).

               (3)

               Táto dohoda by sa mala schváliť,

         PRIJALA TOTO ROZHODNUTIE:
   Článok 1
   Týmto sa v mene Únie schvaľuje Rámcová dohoda medzi Spojenými štátmi americkými a Európskou úniou o účasti Spojených štátov amerických na operáciách krízového riadenia Európskej únie (ďalej len „dohoda“).
   Text dohody je pripojený k tomuto rozhodnutiu.
   Článok 2
   Týmto sa predseda Rady poveruje určiť osobu(-y) splnomocnenú(-é) podpísať dohodu s cieľom zaviazať Úniu.
   Článok 3
   Do ukončenia postupov na jej uzavretie sa dohoda vykonáva predbežne od dátumu jej podpisu (1).
   Článok 4
   Predseda Rady v mene Únie vykoná oznámenie podľa článku 10 ods. 1 dohody.
   Článok 5
   Toto rozhodnutie nadobúda účinnosť dňom jeho prijatia.

      V Bruseli 31. marca 2011

            Za Radu

            predseda

         VÖLNER P.

      (1)  Dátum podpisu dohody uverejní Generálny sekretariát Rady v Úradnom vestníku Európskej únie.
    ---documentbreak---

               31.5.2011

               SK

               Úradný vestník Európskej únie

               L 143/1

         PREKLAD
   RÁMCOVÁ DOHODA
   medzi Spojenými štátmi americkými a Európskou úniou o účasti Spojených štátov amerických na operáciách krízového riadenia Európskej únie
   SPOJENÉ ŠTÁTY AMERICKÉ („SPOJENÉ ŠTÁTY“)
   a
   EURÓPSKA ÚNIA („EÚ“ ALEBO „EURÓPSKA ÚNIA“),
   ďalej len spoločne „zmluvné strany“,
   Keďže:
   Európska únia sa môže rozhodnúť uskutočniť činnosti v oblasti krízového riadenia.
   V priebehu posledných dvoch desaťročí sa zvýšilo úsilie vlád a multilaterálnych organizácií v oblasti používania prostriedkov na účely zníženia výskytu konfliktov na celom svete.
   Spoločným záujmom Spojených štátov a EÚ je podporovať mierové urovnanie konfliktov a uľahčovať obnovu a stabilizáciu prostredníctvom rozdelenia zaťaženia v oblasti operácií krízového riadenia a domnievajú sa, že takéto operácie EÚ majú potenciál uspieť, k čomu môžu významne prispieť odborníci zo Spojených štátov.
   Spojené štáty a EÚ dávajú prednosť stanoveniu všeobecných podmienok účasti Spojených štátov na operáciách krízového riadenia EÚ v dohode, ktorou sa zakladá rámec pre prípadnú budúcu účasť, namiesto toho, aby sa podmienky stanovili jednotlivo pre každú dotknutú operáciu,
   SA DOHODLI TAKTO:
   Článok 1
   Rozhodnutia týkajúce sa účasti
   1.   Po rozhodnutí Európskej únie prizvať k účasti na operácii krízového riadenia Spojené štáty a po tom, čo Spojené štáty prijmú rozhodnutie, že sa na tejto operácii zúčastnia, poskytnú Spojené štáty Európskej únii informácie o svojom navrhovanom príspevku na operáciu. Rozhodnutie Spojených štátov, že sa zúčastnia na operácii krízového riadenia EÚ, je výrazom ich súhlasu s podmienkami rozhodnutia Rady, ktorým EÚ rozhodla, že bude viesť príslušnú operáciu (ďalej len „rozhodnutie Rady“).
   2.   Medzi Európskou úniou a Spojenými štátmi sa uskutočnia konzultácie o navrhovanom príspevku Spojených štátov, ako aj o možnom príspevku do prevádzkového rozpočtu operácie a v prípade, že sa rozhodnú pokračovať v účasti, táto účasť bude v súlade s ustanoveniami tejto dohody a akýmikoľvek príslušnými vykonávacími opatreniami zmluvných strán.
   3.   Príspevkom Spojených štátov na operácie krízového riadenia EÚ nebude dotknutá autonómia Európskej únie v rozhodovaní a ani skutočnosť, že sa Spojené štáty rozhodnú pre účasť na operáciách krízového riadenia EÚ prípad od prípadu.
   4.   Európska únia sa poradí so Spojenými štátmi pred akýmkoľvek rozhodnutím upraviť rozhodnutie Rady uvedené v odseku 1 alebo prijať či upraviť akékoľvek príslušné vykonávacie opatrenia.
   5.   Spojené štáty môžu z vlastnej iniciatívy alebo na žiadosť EÚ a po konzultáciách zmluvných strán kedykoľvek úplne alebo čiastočne zrušiť svoju účasť na operácii krízového riadenia EÚ.
   Článok 2
   Rozsah pôsobnosti
   1.   Ak sa zmluvné strany písomnou formou nedohodli inak, táto dohoda sa uplatňuje iba na operácie krízového riadenia EÚ, na ktoré prispievajú Spojené štáty a ktoré sa uskutočnia po dátume podpísania tejto dohody, bez toho, aby sa dotýkala existujúcich dohôd o účasti Spojených štátov na operácii krízového riadenia EÚ.
   2.   Táto dohoda sa týka iba príspevkov v podobe civilného personálu, jednotiek a majetku Spojených štátov na operácie krízového riadenia EÚ (ďalej len „kontingent USA“).
   Článok 3
   Postavenie personálu a jednotiek
   1.   Postavenie kontingentu USA prideleného na operáciu krízového riadenia EÚ, a najmä jeho výsad a imunity sa upravuje v dohode o postavení misie (ďalej len „dohoda o postavení“) uzavretej medzi EÚ a štátom, v ktorom sa táto operácia uskutočňuje, za predpokladu, že a) Spojené štáty majú možnosť preskúmať dohodu o postavení pred prijatím rozhodnutia o účasti na operácii a b) v prípade, že sa neuzavrela žiadna dohoda o postavení v čase, keď je potrebné ju preskúmať, medzi zmluvnými stranami sa uskutočnia konzultácie a prijme dohoda o primeranom alternatívnom opatrení v súvislosti s postavením kontingentu USA pred jeho nasadením bez toho, aby bola dotknutá celková zodpovednosť EÚ za uzavretie dojednaní s hosťovskou krajinou o postavení personálu a jednotiek EÚ.
   2.   Postavenie kontingentu USA, ktorý slúži na veliteľstve alebo vo veliteľských štruktúrach umiestnených mimo krajiny (alebo krajín), v ktorej(-ých) sa operácia uskutočňuje, sa v prípade potreby riadi opatreniami, ktoré prijalo veliteľstvo spolu s príslušnými veliteľskými štruktúrami alebo dotknutým(-mi) štátom(-mi) a Spojenými štátmi.
   3.   Spojené štáty majú v rozsahu, v akom im to umožňujú ich vlastné zákony a iné právne predpisy, právo vykonávať súdnu právomoc nad svojím prideleným personálom v krajine, kde operácia prebieha.
   4.   Spojené štáty sú zodpovedné za prejednanie každého nároku súvisiaceho s ich účasťou na operácii krízového riadenia EÚ, ktorý uplatní ich personál alebo ktorý sa ho týka, v súlade so svojimi zákonmi alebo predpismi. Týmto ustanovením sa Spojené štáty nevzdávajú svojej zvrchovanej imunity. Nič v tejto dohode nezakladá súdnu právomoc, ak táto právomoc ešte neexistuje, alebo neustanovuje vymáhateľné právo voči Spojeným štátom pred súdom.
   5.   Zmluvné strany súhlasia, že sa vzdajú akýchkoľvek vzájomných nárokov (ktoré nie sú zmluvnými nárokmi) za poškodenie, stratu alebo zničenie majetku, ktorý zmluvné strany vlastnia alebo používajú, alebo za zranenia a smrť členov personálu každej zmluvnej strany v dôsledku plnenia ich služobných povinností v súvislosti s činnosťami vykonávanými podľa tejto dohody s výnimkou prípadov hrubej nedbanlivosti alebo úmyselného zavinenia.
   6.   Spojené štáty sa zaväzujú vypracovať vyhlásenie o vzdaní sa vzájomných nárokov voči ktorémukoľvek členskému štátu EÚ, ktorý sa zúčastňuje na operácii krízového riadenia EÚ, na ktorej sa zúčastňujú Spojené štáty, a zaväzujú sa tak urobiť pri podpise tejto dohody.
   7.   EÚ sa zaväzuje zabezpečiť, aby jej členské štáty vypracovali vyhlásenie o vzdaní sa nárokov v súvislosti s akoukoľvek budúcou účasťou Spojených štátov na operácii krízového riadenia EÚ a aby tak urobili pri podpise tejto dohody.
   Článok 4
   Utajované skutočnosti
   Dohoda medzi vládou Spojených štátov amerických a Európskou úniou o bezpečnosti utajovaných skutočností uzavretá 30. apríla 2007 vo Washingtone sa uplatňuje v kontexte operácií krízového riadenia EÚ.
   Článok 5
   Účasť na operácii
   1.   Spojené štáty prostredníctvom osobitných pokynov zabezpečia, aby personál, ktorý predstavuje súčasť ich príspevku na operácie krízového riadenia EÚ (ďalej len „pridelený personál“), vykonával svoju misiu v súlade s rozhodnutím Rady uvedeným v článku 1, s operačným plánom a príslušnými vykonávacími opatreniami, ktoré bude v plnej miere podporovať.
   2.   Spojené štáty včas konzultujú s EÚ každú zmenu týkajúcu sa ich príspevku na operáciu krízového riadenia v rámci tejto dohody.
   3.   Pridelený personál dostane primerané lekárske potvrdenie a na žiadosť oprávnených orgánov EÚ predloží kópiu uvedeného potvrdenia.
   Článok 6
   Velenie
   1.   Počas obdobia nasadenia vykonáva veliteľ EÚ alebo vedúci misie povinnosti dozorného orgánu a riadi činnosti prideleného personálu a jednotiek.
   2.   Pridelený personál a jednotky zostávajú v plnom rozsahu pod celkovou právomocou Spojených štátov.
   3.   Spojené štáty prostredníctvom osobitných pokynov zabezpečia, aby pridelený personál vykonával svoje povinnosti a správal sa v úplnom súlade s cieľmi operácie, ako aj s príkazmi a usmerneniami veliteľa EÚ alebo vedúceho misie.
   4.   Spojené štáty majú rovnaké práva a povinnosti ohľadom každodenného riadenia operácií krízového riadenia EÚ ako členské štáty Európskej únie, ktoré sa zúčastňujú na operácii.
   5.   Veliteľ EÚ alebo vedúci misie zodpovedá za disciplinárnu kontrolu prideleného personálu. V prípade potreby začnú Spojené štáty disciplinárne konanie.
   6.   Spojené štáty ustanovia Styčný bod národného kontingentu (NPC), aby zastupoval ich národný kontingent v príslušných operáciách krízového riadenia EÚ. NPC podáva vedúcemu misie správy o národných záležitostiach a je zodpovedný za každodennú disciplínu kontingentu.
   7.   Rozhodnutie ukončiť operáciu prijíma Európska únia po porade so Spojenými štátmi, ak v čase prijímania takéhoto rozhodnutia stále prispievajú na operáciu civilného krízového riadenia EÚ.
   Článok 7
   Finančné aspekty
   1.   Spojené štáty znášajú náklady spojené s ich účasťou na operáciách krízového riadenia EÚ, pokiaľ nie sú hradené zo spoločných finančných prostriedkov, ako sa ustanovuje v prevádzkovom rozpočte misie.
   2.   Európska únia oslobodzuje Spojené štáty od finančných príspevkov do prevádzkového rozpočtu operácie krízového riadenia EÚ, ak Európska únia rozhodne, že Spojené štáty poskytujú značný príspevok. Spojené štáty budú oboznámené s rozhodnutím EÚ o finančných príspevkoch do prevádzkového rozpočtu počas konzultácií uvedených v článku 1 ods. 2
   3.   Účasť Spojených štátov na operáciách krízového riadenia EÚ v rámci tejto dohody podlieha dostupnosti pridelených finančných prostriedkov.
   Článok 8
   Vykonávacie opatrenia
   Príslušné orgány Spojených štátov a Európskej únie podpisujú všetky potrebné technické, finančné a správne opatrenia súvisiace s vykonávaním tejto dohody.
   Článok 9
   Urovnávanie sporov
   Spory týkajúce sa výkladu alebo uplatňovania tejto dohody sa medzi zmluvnými stranami riešia diplomatickou cestou.
   Článok 10
   Nadobudnutie a ukončenie platnosti
   1.   Táto dohoda nadobúda platnosť prvým dňom prvého mesiaca po tom, ako sa zmluvné strany navzájom informovali, že ukončili vnútorné postupy potrebné na tento účel.
   2.   Táto dohoda sa predbežne vykonáva odo dňa jej podpisu.
   3.   Táto dohoda podlieha pravidelnému preskúmaniu zmluvnými stranami.
   4.   Túto dohodu možno zmeniť a doplniť na základe vzájomnej písomnej dohody medzi zmluvnými stranami.
   5.   Túto dohodu môže ktorákoľvek zmluvná strana vypovedať so šesťmesačnou výpovednou lehotou písomným oznámením, ktoré odovzdá druhej strane.

      Vo Washingtone v dvoch pôvodných vyhotoveniach v anglickom jazyku sedemnásteho mája dvetisícjedenásť.

            Za Európsku úniu

         C. ASHTON

            Za Spojené štáty americké

         H. CLINTON

   ZNENIE VYHLÁSENÍ

      Znenie pre členské štáty EÚ:
   „Členské štáty EÚ uplatňujúce rozhodnutie Rady EÚ o operácii krízového riadenia EÚ, na ktorej sa zúčastňujú Spojené štáty, majú v úmysle do tej miery, do akej to ich vnútroštátne právne systémy dovoľujú, vzdať sa podľa možností nárokov na náhradu voči Spojeným štátom v prípade úrazu alebo úmrtia personálu alebo škody na majetku alebo straty na majetku vo svojom vlastníctve, ktorý sa používa pri operácii krízového riadenia EÚ, ak takýto úraz, úmrtie, škodu alebo stratu:

               —

               zapríčinil personál Spojených štátov pri výkone svojich služobných povinností súvisiacich s operáciou krízového riadenia EÚ okrem prípadov hrubej nedbanlivosti alebo úmyselného zneužitia úradnej moci, alebo

               —

               vznikli používaním majetku vo vlastníctve Spojených štátov za podmienky, že majetok sa používal v súvislosti s operáciou, s výnimkou prípadov hrubej nedbanlivosti alebo úmyselného zneužitia úradnej moci personálom operácie krízového riadenia EÚ zo Spojených štátov, ktorý tento majetok používa.“

      Znenie pre Spojené štáty:
   „Spojené štáty, ak sa zúčastňujú operácie krízového riadenia EÚ, majú v úmysle, pokiaľ to ich vnútroštátny právny systém dovoľuje, vzdať sa podľa možností nárokov voči každému štátu zúčastňujúcemu sa operácie krízového riadenia EÚ v prípade úrazu alebo úmrtia personálu alebo škody na majetku, alebo straty majetku vo svojom vlastníctve, ktorý sa používa pri operácii krízového riadenia EÚ, ak takýto úraz, úmrtie, škodu alebo stratu:

               —

               zapríčinil personál pri výkone svojich služobných povinností súvisiacich s operáciou krízového riadenia EÚ okrem prípadov hrubej nedbanlivosti alebo úmyselného zneužitia úradnej moci, alebo

               —

               vznikli používaním majetku vo vlastníctve štátov zúčastňujúcich sa operácie krízového riadenia za podmienky, že majetok bol používaný v súvislosti s operáciou, s výnimkou prípadov hrubej nedbanlivosti alebo úmyselného zneužitia úradnej moci personálom operácie krízového riadenia EÚ, ktorý tento majetok používa.“


title: Rozhodnutie Európskeho parlamentu (EÚ) 2015/1705 z 29. apríla 2015 o absolutóriu za plnenie rozpočtu Európskeho inovačného a technologického inštitútu za rozpočtový rok 2013

text:
               30.9.2015

               SK

               Úradný vestník Európskej únie

               L 255/409

      ROZHODNUTIE EURÓPSKEHO PARLAMENTU (EÚ) 2015/1705
      z 29. apríla 2015
      o absolutóriu za plnenie rozpočtu Európskeho inovačného a technologického inštitútu za rozpočtový rok 2013
      EURÓPSKY PARLAMENT,

                  —

                  so zreteľom na konečnú ročnú účtovnú závierku Európskeho inovačného a technologického inštitútu za rozpočtový rok 2013,

                  —

                  so zreteľom na správu Dvora audítorov o overení ročnej účtovnej závierky Európskeho inovačného a technologického inštitútu za rozpočtový rok 2013 spolu s odpoveďami inštitútu (1),

                  —

                  so zreteľom na vyhlásenie o vierohodnosti (2) vedenia účtov a zákonnosti a riadnosti príslušných operácií, ktoré poskytol Dvor audítorov za rozpočtový rok 2013 v súlade s článkom 287 Zmluvy o fungovaní Európskej únie,

                  —

                  so zreteľom na odporúčanie Rady zo 17. februára 2015 o udelení absolutória inštitútu za plnenie rozpočtu za rozpočtový rok 2013 (05304/2015 – C8-0054/2015),

                  —

                  so zreteľom na článok 319 Zmluvy o fungovaní Európskej únie,

                  —

                  so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (3),

                  —

                  so zreteľom na nariadenie Európskeho parlamentu a Rady (EÚ, Euratom) č. 966/2012 z 25. októbra 2012 o rozpočtových pravidlách, ktoré sa vzťahujú na všeobecný rozpočet Únie, a zrušení nariadenia Rady (ES, Euratom) č. 1605/2002 (4), a najmä na jeho článok 208,

                  —

                  so zreteľom na nariadenie Európskeho parlamentu a Rady (ES) č. 294/2008 z 11. marca 2008, ktorým sa zriaďuje Európsky inovačný a technologický inštitút (5), a najmä na jeho článok 21,

                  —

                  so zreteľom na nariadenie Komisie (ES, Euratom) č. 2343/2002 z 19. novembra 2002 o rámcovom rozpočtovom nariadení pre subjekty uvedené v článku 185 nariadenia Rady (ES, Euratom) č. 1605/2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (6),

                  —

                  so zreteľom na delegované nariadenie Komisie (EÚ) č. 1271/2013 z 30. septembra 2013 o rámcovom nariadení o rozpočtových pravidlách pre subjekty uvedené v článku 208 nariadenia Európskeho parlamentu a Rady (EÚ, Euratom) č. 966/2012 (7), a najmä na jeho článok 108,

                  —

                  so zreteľom na článok 94 rokovacieho poriadku a prílohu V k rokovaciemu poriadku,

                  —

                  so zreteľom na správu Výboru pre kontrolu rozpočtu (A8-0077/2015),

         1.

            odkladá svoje rozhodnutie o udelení absolutória riaditeľovi Európskeho inovačného a technologického inštitútu za plnenie rozpočtu inštitútu za rozpočtový rok 2013;

         2.

            uvádza svoje poznámky v priloženom uznesení;

         3.

            poveruje svojho predsedu, aby postúpil toto rozhodnutie a uznesenie, ktoré je jeho neoddeliteľnou súčasťou, riaditeľovi Európskeho inovačného a technologického inštitútu, Rade, Komisii a Dvoru audítorov a aby zabezpečil ich uverejnenie v Úradnom vestníku Európskej únie (v sérii L).

               Predseda

            Martin SCHULZ

               Generálny tajomník

            Klaus WELLE

         (1)  Ú. v. EÚ C 442, 10.12.2014, s. 184.

         (2)  Pozri poznámku pod čiarou č. 1.

         (3)  Ú. v. ES L 248, 16.9.2002, s. 1.

         (4)  Ú. v. EÚ L 298, 26.10.2012, s. 1.

         (5)  Ú. v. EÚ L 97, 9.4.2008, s. 1.

         (6)  Ú. v. ES L 357, 31.12.2002, s. 72.

         (7)  Ú. v. EÚ L 328, 7.12.2013, s. 42.


title: Rozhodnutie Rady z 15. novembra 2007 , ktorým sa vymenováva jeden člen riadiacej rady Európskej chemickej agentúry

text:
               23.11.2007

               SK

               Úradný vestník Európskej únie

               C 280/2

      ROZHODNUTIE RADY

   z 15. novembra 2007,
   ktorým sa vymenováva jeden člen riadiacej rady Európskej chemickej agentúry
   (2007/C 280/03)
   RADA EURÓPSKEJ ÚNIE,
   so zreteľom na Zmluvu o založení Európskeho spoločenstva,
   so zreteľom na nariadenie Európskeho parlamentu a Rady (ES) č. 1907/2006 z 18. decembra 2006 o registrácii, hodnotení, autorizácii a obmedzovaní chemikálií (REACH) a o zriadení Európskej chemickej agentúry (1), a najmä na jeho článok 79,
   keďže:

               (1)

               Článok 79 nariadenia (ES) č. 1907/2006 ustanovuje, že Rada by mala za členov riadiacej rady Európskej chemickej agentúry vymenovať jedného zástupcu z každého členského štátu.

               (2)

               Rozhodnutím zo 7. júna 2007 (2) Rada vymenovala 27 členov riadiacej rady Európskej chemickej agentúry

               (3)

               Belgická vláda informovala Radu o svojom zámere nahradiť belgického zástupcu v riadiacej rade a predložila kandidatúru na nového zástupcu, ktorý by mal byť vymenovaný na obdobie do 31. mája 2011,

         ROZHODLA TAKTO:
   Článok 1
   Marc LEEMANS belgickej národnosti, narodený 1. októbra 1958 sa vymenúva za člena riadiacej rady Európskej chemickej agentúry namiesto Maartena ROGGEMANA na obdobie od 24. novembra 2007 do 31. mája 2011.
   Článok 2
   Toto rozhodnutie sa uverejní v Úradnom vestníku Európskej únie.

      V Bruseli 15. novembra 2007

            Za Radu

            predsedkyňa

         M. DE LURDES RODRIGUES

      (1)  Ú. v. EÚ L 396, 30.12.2006, s. 1. Opravená verzia v Ú. v. EÚ L 136, 29.5.2007, s. 3.

      (2)  Ú. v. EÚ C 134, 16.6.2007, s. 6.


title: Rozhodnutie Rady (EÚ) 2015/891 z 8. júna 2015 o pozícii, ktorá sa má prijať v mene Európskej únie v Spoločnom výbore EHP k zmene Protokolu 31 k Dohode o EHP o spolupráci v špecifických oblastiach mimo štyroch slobôd (rozpočtový riadok 04.03.01.03)

text:
                  11.6.2015

                  SK

                  Úradný vestník Európskej únie

                  L 146/9

            ROZHODNUTIE RADY (EÚ) 2015/891
      z 8. júna 2015
      o pozícii, ktorá sa má prijať v mene Európskej únie v Spoločnom výbore EHP k zmene Protokolu 31 k Dohode o EHP o spolupráci v špecifických oblastiach mimo štyroch slobôd (rozpočtový riadok 04.03.01.03)
      RADA EURÓPSKEJ ÚNIE,
      so zreteľom na Zmluvu o fungovaní Európskej únie, a najmä na jej články 46 a 48 v spojení s jej článkom 218 ods. 9,
      so zreteľom na nariadenie Rady (ES) č. 2894/94 z 28. novembra 1994 o opatreniach na vykonávanie Dohody o Európskom hospodárskom priestore (1), a najmä na jeho článok 1 ods. 3,
      so zreteľom na návrh Európskej komisie,
      keďže:

                  (1)

                  Dohoda o Európskom hospodárskom priestore (2) (ďalej len „Dohoda o EHP“) nadobudla platnosť 1. januára 1994.

                  (2)

                  Podľa článku 98 Dohody o EHP sa na základe rozhodnutia Spoločného výboru EHP môže meniť, okrem iného, protokol 31 k Dohode o EHP.

                  (3)

                  Protokol 31 k Dohode o EHP obsahuje ustanovenia o spolupráci v špecifických oblastiach mimo štyroch slobôd.

                  (4)

                  Je vhodné pokračovať v spolupráci zmluvných strán Dohody o EHP tak, aby zahŕňala spoluprácu týkajúcu sa voľného pohybu pracovníkov, koordinácie systémov sociálneho zabezpečenia a opatrení vzťahujúcich sa na migrantov vrátane migrantov z tretích krajín.

                  (5)

                  Protokol 31 k Dohode o EHP by sa mal preto zmeniť, aby sa v tejto rozšírenej spolupráci mohlo pokračovať po 31. decembri 2014.

                  (6)

                  Pozícia Únie v Spoločnom výbore EHP by preto mala vychádzať z pripojeného návrhu rozhodnutia,

            PRIJALA TOTO ROZHODNUTIE:
      Článok 1
      Pozícia, ktorá sa má prijať v mene Únie v Spoločnom výbore EHP k navrhovanej zmene Protokolu 31 k Dohode o EHP o spolupráci v špecifických oblastiach mimo štyroch slobôd, je založená na návrhu rozhodnutia Spoločného výboru EHP pripojenom k tomuto rozhodnutiu.
      Článok 2
      Toto rozhodnutie nadobúda účinnosť dňom jeho prijatia.

         V Luxemburgu 8. júna 2015

               Za Radu

               predsedníčka

            D. REIZNIECE-OZOLA

         (1)  Ú. v. ES L 305, 30.11.1994, s. 6.

         (2)  Ú. v. ES L 1, 3.1.1994, s. 3.

         NÁVRH
         ROZHODNUTIE SPOLOČNÉHO VÝBORU EHP č. …/2015
         z…,
         ktorým sa mení Protokol 31 k Dohode o EHP o spolupráci v špecifických oblastiach mimo štyroch slobôd
         SPOLOČNÝ VÝBOR EHP,
         so zreteľom na Dohodu o Európskom hospodárskom priestore (ďalej len „Dohoda o EHP“), a najmä na jej články 86 a 98,
         keďže:

                     (1)

                     Je vhodné rozšíriť spoluprácu zmluvných strán Dohody o EHP tak, aby zahŕňala spoluprácu týkajúcu sa voľného pohybu pracovníkov, koordinácie systémov sociálneho zabezpečenia a opatrení vzťahujúcich sa na migrantov vrátane migrantov z tretích krajín.

                     (2)

                     Protokol 31 k Dohode o EHP by sa mal preto zmeniť, aby sa umožnila táto rozšírená spolupráca s účinnosťou od 1. januára 2015,

               PRIJAL TOTO ROZHODNUTIE:
         Článok 1
         V článku 5 ods. 5 a 13 protokolu 31 k Dohode o EHP sa slová „finančný rok 2014“ nahrádzajú slovami „finančné roky 2014 a 2015“.
         Článok 2
         Toto rozhodnutie nadobúda účinnosť dňom nasledujúcim po doručení posledného oznámenia podľa článku 103 ods. 1 Dohody o EHP (*).
         Uplatňuje sa od 1. januára 2015.
         Článok 3
         Toto rozhodnutie sa uverejní v oddiele EHP Úradného vestníka Európskej únie a v dodatku EHP k Úradnému vestníku Európskej únie.

            V Bruseli

                  Za Spoločný výbor EHP

                  predseda

                  tajomníci

                  Spoločného výboru EHP

            (*)  [Ústavné požiadavky neboli oznámené.] [Ústavné požiadavky boli oznámené.]


title: Rozhodnutie Rady 2012/423/SZBP z  23. júla 2012 na podporu nešírenia balistických rakiet v rámci vykonávania stratégie EÚ proti šíreniu zbraní hromadného ničenia a spoločnej pozície Rady 2003/805/SZBP

text:
               24.7.2012

               SK

               Úradný vestník Európskej únie

               L 196/74

         ROZHODNUTIE RADY 2012/423/SZBP
   z 23. júla 2012
   na podporu nešírenia balistických rakiet v rámci vykonávania stratégie EÚ proti šíreniu zbraní hromadného ničenia a spoločnej pozície Rady 2003/805/SZBP
   RADA EURÓPSKEJ ÚNIE,
   so zreteľom na Zmluvu o Európskej únii, a najmä na jej článok 28 a článok 31 ods. 1,
   keďže:

               (1)

               Európska rada 12. decembra 2003 prijala stratégiu EÚ proti šíreniu zbraní hromadného ničenia, ktorá v kapitole III obsahuje zoznam opatrení, ktoré je potrebné prijať v rámci Európskej únie, ako aj v tretích krajinách s cieľom bojovať proti šíreniu týchto zbraní.

               (2)

               EÚ túto stratégiu aktívne vykonáva a zavádza opatrenia uvedené v jej kapitolách II a III, ako sú napríklad uvoľňovanie finančných zdrojov na podporu konkrétnych projektov, ktoré povedú k zlepšeniu multilaterálneho systému nešírenia zbraní a multilaterálnych opatrení na budovanie dôvery. Haagsky kódex správania proti šíreniu balistických rakiet (ďalej len „kódex“ alebo „HCoC“) je neoddeliteľnou súčasťou tohto systému. Jeho cieľom je predchádzať šíreniu systémov balistických rakiet schopných dopravovať zbrane hromadného ničenia a súvisiacich technológií a obmedzovať ho.

               (3)

               Rada 17. novembra 2003 prijala spoločnú pozíciu 2003/805/SZBP (1) o všeobecnom uplatňovaní a posilňovaní multilaterálnych dohôd v oblasti nešírenia zbraní hromadného ničenia a nosičov zbraní.
               Táto spoločná pozícia okrem iného vyzýva k podpore toho, aby kódex podpísalo čo najviac krajín, najmä tých, ktoré sú schopné vyrobiť balistické rakety, ako aj k ďalšiemu rozvoju a vykonávaniu kódexu, najmä jeho opatrení na budovanie dôvery, a k podpore užšieho vzťahu medzi kódexom a multilaterálnym systémom OSN pre nešírenie zbraní.

               (4)

               Rada 8. decembra 2008 prijala svoje závery a dokument nazvaný „Nové smery činnosti Európskej únie v boji proti šíreniu zbraní hromadného ničenia a ich nosičov“, v ktorom sa uvádza, že šírenie zbraní hromadného ničenia a ich nosičov naďalej predstavuje jednu z najväčších bezpečnostných výziev a že politika nešírenia je podstatnou súčasťou spoločnej zahraničnej a bezpečnostnej politiky. Vzhľadom na dosiahnutý pokrok a trvalé úsilie o vykonávanie „nových smerov činnosti“ Rada v decembri 2010 súhlasila s predĺžením ich obdobia vykonávania až do konca roku 2012.

               (5)

               Rada 18. decembra 2008 prijala rozhodnutie 2008/974/SZBP (2) na podporu Haagskeho kódexu správania proti šíreniu balistických rakiet v rámci vykonávania stratégie EÚ proti šíreniu zbraní hromadného ničenia. Uvedeným rozhodnutím sa umožnilo úspešné presadzovanie všeobecného uplatňovania kódexu a dodržiavanie jeho zásad. Prioritou EÚ je pokračovanie tohto dialógu medzi signatárskymi aj nesignatárskymi štátmi s cieľom ďalej podporovať všeobecné uplatňovanie kódexu, ako aj jeho lepšie vykonávanie a rozvíjanie. Toto nadväzujúce rozhodnutie by malo byť príspevkom k tomuto procesu.

               (6)

               Mimo rámca Haagskeho kódexu správania proti šíreniu balistických rakiet predstavuje pretrvávajúce šírenie balistických rakiet schopných dopravovať zbrane hromadného ničenia dôvod stále väčšieho znepokojenia medzinárodného spoločenstva, a to najmä pokiaľ ide o aktuálne raketové programy na Blízkom východe, v severovýchodnej a južnej Ázii vrátane Iránu a Kórejskej ľudovodemokratickej republiky.

               (7)

               Bezpečnostná rada OSN v rezolúcii BR OSN 1540 (2004) zdôraznila a v rezolúcii BR OSN 1977 (2011) opätovne pripomenula, že šírenie jadrových, chemických a biologických zbraní, ako aj ich nosičov predstavuje hrozbu pre medzinárodný mier a bezpečnosť, a zaviazala štáty, aby okrem iného žiadnymi prostriedkami nepodporovali neštátnych aktérov pri vývoji, nadobúdaní, výrobe, držbe, doprave, prenose alebo využívaní jadrových, chemických alebo biologických zbraní a ich nosičov. V rezolúcii BR OSN 1887 (2009) o nešírení jadrových zbraní a jadrovom odzbrojení sa opätovne potvrdilo, že jadrové, chemické a biologické zbrane a ich nosiče predstavujú hrozbu pre medzinárodný mier a bezpečnosť. Bezpečnostná rada OSN v rezolúcii BR OSN 1929 (2010), ktorá vychádza okrem iného z predchádzajúcich rezolúcií BR OSN, ďalej rozhodla, že Irán nesmie vykonávať žiadne činnosti súvisiace s balistickými raketami schopnými niesť jadrové zbrane vrátane odpaľovania s použitím technológie balistických rakiet a že štáty by mali prijať všetky nevyhnutné opatrenia na predchádzanie prenosu technológií alebo technickej pomoci súvisiacej s takýmito činnosťami do Iránu. Vo všeobecnejšom zmysle by toto rozhodnutie malo slúžiť na podporu celého spektra činností zameraných na boj proti šíreniu balistických rakiet,

         PRIJALA TOTO ROZHODNUTIE:
   Článok 1
   1.   Na účely zabezpečenia trvalého a praktického vykonávania určitých prvkov stratégie EÚ proti šíreniu zbraní hromadného ničenia Únia:

               a)

               podporuje činnosti na podporu Haagskeho kódexu správania proti šíreniu balistických rakiet, a to predovšetkým s cieľom:

                           —

                           presadzovať všeobecné uplatňovanie kódexu, a najmä jeho podpísanie všetkými štátmi, ktoré disponujú spôsobilosťami v oblasti balistických rakiet,

                           —

                           podporovať vykonávanie kódexu,

                           —

                           posilňovať zviditeľňovanie kódexu, predovšetkým pri príležitosti desiateho výročia jeho podpísania;

               b)

               vo všeobecnejšom zmysle podporovať celé spektrum činností v boji proti šíreniu balistických rakiet zameraných najmä na zvyšovanie povedomia o tejto hrozbe, zintenzívnenie úsilia o zvýšenie účinnosti multilaterálnych nástrojov, prehlbovanie podpory iniciatívam s cieľom riešiť tieto konkrétne výzvy a pomoc krajinám, ktoré prejavia záujem, pri vnútroštátnom posilňovaní ich príslušných režimov kontroly vývozu.

         2.   V tejto súvislosti bude Únia podporovať projekty, ktoré zahŕňajú tieto konkrétne činnosti:

               a)

               činnosti na podporu kódexu:

                           —

                           príprava a uverejnenie „uvítacieho balíka“ pre osvetové činnosti zameraného na nesignatárske štáty s pripomenutím povinností signatárskych štátov,

                           —

                           zorganizovanie sprievodných osvetových podujatí vo Viedni popri výročnom zasadnutí signatárskych štátov HCoC,

                           —

                           zorganizovanie sprievodných osvetových podujatía na podporu HCoC popri zasadnutí prvého výboru Valného zhromaždenia OSN,

                           —

                           zorganizovanie prípadne až troch regionálnych osvetových seminárov založených na prioritách Únie (môžu sa konať v Ázii, krajinách Perzského zálivu a v Latinskej Amerike),

                           —

                           nabádanie zástupcov signatárskych aj nesignatárskych štátov rozvojového sveta, aby sa zúčastnili na výročnom zasadnutí HCoC a na osvetových seminároch,

                           —

                           zorganizovanie stretnutí na zvyšovanie povedomia určených štátom, ktoré sa nedávno pripojili k HCoC s cieľom pomôcť im pri plnení ich povinností; tieto stretnutia sa majú konať aj popri výročnom zasadnutí HCoC vo Viedni,

                           —

                           podporovanie koordinácie propagačného úsilia HCoC s činnosťami výboru rezolúcie BR OSN 1540, a to aj prostredníctvom financovania účasti expertov HCoC na návštevách výboru 1540 v jednotlivých krajinách,

                           —

                           podporovanie zabezpečeného informačného a komunikačného mechanizmu HCoC na báze internetu (e-ICC), aj prostredníctvom technického vývoja webovej stránky,

                           —

                           poskytovanie finančnej podpory činnostiam na pripomenutie desiateho výročia HCoC;

               b)

               činnosti na podporu nešírenia balistických rakiet vo všeobecnosti:

                           —

                           zorganizovanie prípadne až štyroch seminárov na zvyšovanie povedomia o šírení balistických rakiet popri multilaterálnych fórach, ktoré môžu súvisieť s osvetovými podujatiami o HCoC uvedenými v písmene a), ako je napr. seminár popri zasadnutí VZ OSN, zasadnutia prípravných výborov konferencie o zmluve o odzbrojení alebo nešírení,

                           —

                           zorganizovanie prípadne až troch regionálnych seminárov na zvyšovanie povedomia o šírení balistických rakiet a podporovanie diskusie o možnostiach lepšieho prístupu k hrozbe šírenia balistických rakiet na regionálnej úrovni, ktoré môžu byť prepojené s ďalšími osvetovými činnosťami Únie týkajúcimi sa HCoC; v spolupráci s dotknutými štátmi by sa semináre mohli konať v Ázii, v krajinách Perzského zálivu a v Latinskej Amerike,

                           —

                           vypracovanie troch dokumentov s podnetmi na zamyslenie sa o prípadných ďalších multilaterálnych krokoch na predchádzanie hrozbe šírenia rakiet a na podporu úsilia o odzbrojenie v oblasti balistických rakiet s osobitným zameraním na prípadné opatrenia na budovanie dôvery; do úvahy pripadajú aj právne záväzné opatrenia vo vzťahu k balistickým raketám krátkeho a stredného doletu typu zem-zem a preskúmanie možnosti prijať ako prvý krok zameranie sa na regionálnu úroveň, napr. v regiónoch osobitného záujmu pre Úniu a/alebo tam, kde možno v blízkej budúcnosti očakávať pokrok,

                           —

                           zorganizovanie prípadne až troch stretnutí expertov predovšetkým z vedeckej a/alebo kozmickej obce a priemyslu so zameraním na zvyšovanie povedomia s cieľom predchádzať prenosu technológií a vedomostí dvojakého použitia v ranom štádiu,

                           —

                           podporovanie prístupu akademických pracovníkov z rozvojových krajín pracujúcich v oblasti nešírenia rakiet k projektom centier excelentnosti Európskej únie,

                           —

                           v koordinácii s centrami excelentnosti Európskej únie zorganizovanie cielených misií expertov do krajín mimo Únie s cieľom zdieľať informácie a nadobudnuté skúsenosti v oblasti kontroly vývozu raketových technológií a tovarov dvojakého použitia a pomôcť im vybudovať ich vlastné národné spôsobilosti,

                           —

                           podporovanie odbornej prípravy expertov v oblasti nešírenia balistických rakiet prostredníctvom účasti na programoch Únie, ako sú napr. programy Európskej akadémie bezpečnosti a obrany (EABO) alebo programy členských štátov EÚ.

         Článok 2
   1.   Za vykonávanie tohto rozhodnutia zodpovedá vysoký predstaviteľ Únie pre zahraničné veci a bezpečnostnú politiku (VP).
   2.   Za technické vykonávanie projektov uvedených v článku 1 ods. 2 zodpovedá Fondation pour la recherche stratégique (Nadácia pre strategický výskum – FRS), ktorá túto úlohu plní pod vedením VP. VP a FRS uzavrú na tento účel potrebné dojednania.
   Článok 3
   1.   Finančná referenčná suma na realizáciu projektov uvedených v článku 1 ods. 2 je 930 000 EUR.
   2.   Výdavky financované zo sumy stanovenej v odseku 1 sa spravujú v súlade s postupmi a pravidlami, ktoré sa vzťahujú na rozpočet Únie.
   3.   Komisia dohliada na riadne spravovanie výdavkov uvedených v odseku 1. Na tento účel uzavrie potrebnú dohodu o financovaní s FRS. V dohode sa stanoví, že FRS má zabezpečiť zviditeľnenie príspevku Únie zodpovedajúce jeho výške.
   4.   Komisia vyvinie úsilie na to, aby sa dohoda o financovaní uvedená v odseku 3 uzavrela čo najskôr po nadobudnutí účinnosti tohto rozhodnutia. Radu informuje o všetkých ťažkostiach, ktoré sa počas tohto procesu vyskytnú, ako aj o dátume uzavretia dohody.
   Článok 4
   1.   VP podáva Rade správu o vykonávaní tohto rozhodnutia na základe pravidelných správ, ktoré vypracúva FRS. Tieto správy tvoria základ pre hodnotenie, ktoré vykoná Rada.
   2.   Komisia poskytuje informácie o finančných aspektoch projektov uvedených v článku 1 ods. 2.
   Článok 5
   1.   Toto rozhodnutie nadobúda účinnosť dňom jeho prijatia.
   2.   Toto rozhodnutie stráca účinnosť 24 mesiacov od uzavretia dohôd o financovaní uvedených v článku 3 ods. 3. Rozhodnutie však stráca účinnosť šesť mesiacov po nadobudnutí účinnosti v prípade, ak sa dovtedy neuzavrie dohoda o financovaní.

      V Bruseli 23. júla 2012

            Za Radu

            predsedníčka

         C. ASHTON

      (1)  Ú. v. EÚ L 302, 20.11.2003, s. 34.

      (2)  Ú. v. EÚ L 345, 23.12.2008, s. 91.

      PRÍLOHA

         Podpora zo strany EÚ nešíreniu balistických rakiet v rámci vykonávania stratégie EÚ proti šíreniu zbraní hromadného ničenia a spoločnej pozície Rady 2003/805/SZBP

      1.   CIELE
      Európska únia je významným zástancom nešírenia rakiet (stratégia EÚ proti šíreniu zbraní hromadného ničenia z 12. decembra 2003; spoločná pozícia Rady 2003/805/SZBP zo 17. novembra 2003 o všeobecnom uplatňovaní a posilňovaní multilaterálnych dohôd v oblasti nešírenia zbraní hromadného ničenia a nosičov zbraní; schválenie dokumentu „Nové smery činnosti Európskej únie v boji proti šíreniu zbraní hromadného ničenia a ich nosičov“ z 8. decembra 2008 zo strany Rady; podpora rezolúcie BR OSN 1540 (2004), ktorá sa pripomína v rezolúcii BR OSN 1977 (2010) zo strany EÚ).
      Únia dôrazne podporila Haagsky kódex správania proti šíreniu balistických rakiet (ďalej len „kódex“ alebo „HCoC“) od samého počiatku a pravidelne vyjadruje znepokojenie v súvislosti so šírením balistických rakiet. Európska únia považuje kódex za dôležitý multilaterálny nástroj, ktorého cieľom je obmedzovanie šírenia systémov balistických rakiet a súvisiacich technológií prostredníctvom transparentnosti a opatrení na budovanie dôvery. Všetky členské štáty Európskej únie kódex podpísali a vykonávajú ho v dobrej viere.
      V minulosti sa Únia pokúsila odstrániť zostávajúce nedostatky vo vykonávaní kódexu a jeho všeobecnom uplatňovaní usporiadaním seminára popri výročnom zasadnutí v roku 2007 za účasti signatárskych aj nesignatárskych štátov.
      Európska únia, povzbudená výsledkami tohto seminára, pokračuje vo svojej iniciatíve a podporuje tieto tri aspekty kódexu:

                  —

                  všeobecné uplatňovanie kódexu,

                  —

                  vykonávanie kódexu,

                  —

                  rozvoj kódexu a jeho lepšie fungovanie.

            Táto činnosť sa vykonala na základe rozhodnutia Rady 2008/974/SZBP z 18. decembra 2008, umožňujúceho vypracovanie niekoľkých iniciatív na podporu HCoC vrátane:

                  —

                  vývoja špecializovanej zabezpečenej webovej stránky,

                  —

                  zorganizovania niekoľkých sprievodných podujatí zameraných na podporu kódexu vo Viedni a New Yorku vo vzťahu k nesignatárskym štátom,

                  —

                  seminára na zvyšovanie povedomia pre africké a blízkovýchodné krajiny v Paríži,

                  —

                  návštevy pozorovateľov na odpaľovacej základni rakiet vo Francúzskej Guyane (Kourou),

                  —

                  prípravy dokumentov s podnetmi na zamyslenie.

            Uvedené rozhodnutie prispelo k zvýšeniu informovanosti o kódexe a k jeho presadzovaniu v tretích krajinách. Znamenalo podporu pre Kostariku, Maďarsko, Francúzsko a Rumunsko v ich činnosti, ktorú vykonávali ako predsedajúce krajiny HCoC. Zvýšením autority HCoC sa podporilo pristupovanie nových členov ku kódexu.
      Vzhľadom na dosiahnuté výsledky a na pretrvávajúce šírenie balistických rakiet schopných niesť zbrane hromadného ničenia, ktoré predstavuje dôvod stále väčšieho znepokojenia medzinárodného spoločenstva, a to najmä pokiaľ ide o aktuálne raketové programy na Blízkom východe, v severovýchodnej a južnej Ázii vrátane Iránu a Kórejskej ľudovodemokratickej republiky, sa budú vykonávať tieto činnosti:

                  —

                  podporovanie HCoC,

                  —

                  podporovanie nešírenia balistických rakiet,

                  —

                  organizovanie osvetových podujatí o HCoC a nešírení balistických rakiet.

            Prekračujúc rámec obyčajnej podpory pristúpenia ku kódexu sa týmto rozhodnutím umožňuje prehĺbiť medzinárodnú diskusiu o šírení rakiet a zaangažovať nové regióny a nové spoločenstvá.
      2.   OPIS PROJEKTU
      2.1.   Projekt č. 1: Podpora HCoC

      2.1.1   Cieľ projektu

      Kódex predstavuje dôležitý nástroj obmedzovania šírenia balistických rakiet a súvisiacich technológií prostredníctvom opatrení na budovanie dôvery a podporu transparentnosti. Na jeho podporu je však potrebné urobiť viac, a to predovšetkým s cieľom:

                  —

                  presadzovať všeobecné uplatňovanie kódexu, a najmä pristúpenie ku kódexu zo strany všetkých štátov, ktoré disponujú spôsobilosťami v oblasti balistických rakiet,

                  —

                  podporovať vykonávanie kódexu vo všetkých jeho aspektoch,

                  —

                  posilňovať zviditeľňovanie kódexu, predovšetkým pri príležitosti desiateho výročia jeho podpísania.

            2.1.2.   Opis projektu

      V projekte sa ustanovujú tri typy činností:

                  a)

                  príprava a uverejnenie tlačenej verzie „uvítacieho balíka“ pre osvetové činnosti zamerané na nesignatárske štáty, ako aj jeho verzie na CD alebo USB kľúči, a to aj s pripomenutím povinností signatárskych štátov. Balík bude k dispozícii aj online, pričom bude zahŕňať všetky potrebné informácie týkajúce sa kódexu a relevantných kontaktných miest;

                  b)

                  podporovanie zabezpečeného informačného a komunikačného mechanizmu HCoC na báze internetu („electronic Immediate Central Contact“ – e-ICC), a to aj prostredníctvom technického skvalitnenia webovej stránky v úzkej spolupráci s rakúskym ministerstvom zahraničných vecí;

                  c)

                  zorganizovanie podujatia pri príležitosti desiateho výročia HCoC. Vykonávajúca agentúra poskytne finančnú podporu činnostiam na pripomenutie si tohto výročia. Pôjde predovšetkým o medzinárodnú konferenciu, ktorá sa má zorganizovať v zime 2012 – 2013 pravdepodobne v Haagu, New Yorku alebo vo Viedni (miesto určí vysoký predstaviteľ Únie pre zahraničné veci a bezpečnostnú politiku (VP) v úzkej konzultácii s členskými štátmi v rámci príslušnej pracovnej skupiny Rady).

            2.1.3.   Očakávané výsledky projektu

                  —

                  využitie „uvítacieho balíka“ zo strany predsedníctva HCoC, rakúskeho sekretariátu („Immediate Central Contact“ – ICC), Únie a ďalších partnerov podľa potreby pri ich osvetových činnostiach,

                  —

                  široká distribúcia „uvítacieho balíka“ počas rozličných podujatí,

                  —

                  ďalší vývoj a skvalitňovanie špecializovanej stránky HCoC,

                  —

                  zvyšovanie medzinárodnej autority HCoC zorganizovaním medzinárodného podujatia pri príležitosti jeho desiateho výročia.

            2.1.4.   Adresáti projektu

      Adresátmi projektu sú signatárske aj nesignatárske štáty HCoC.
      2.2.   Projekt č. 2: Podpora nešíreniu balistických rakiet

      2.2.1.   Účel projektu

      Mimo rámca HCoC predstavuje pretrvávajúce šírenie balistických rakiet schopných niesť zbrane hromadného ničenia dôvod stále väčšieho znepokojenia medzinárodného spoločenstva, a to najmä pokiaľ ide o aktuálne raketové programy na Blízkom východe, v severovýchodnej a južnej Ázii vrátane Iránu a Kórejskej ľudovodemokratickej republiky.
      Vo všeobecnejšom zmysle bude projekt podporovať celé spektrum činností v boji proti šíreniu balistických rakiet zameraných najmä na zvyšovanie povedomia o tejto hrozbe, zintenzívnenie úsilia o zvýšenie účinnosti multilaterálnych nástrojov, prehlbovanie podpory iniciatívam s cieľom riešiť tieto konkrétne výzvy a pomoc krajinám, ktoré prejavia záujem, pri vnútroštátnom posilňovaní ich príslušných režimov kontroly vývozu.
      2.2.2.   Opis projektu

      V projekte sa ustanovujú tri typy opatrení:

                  a)

                  uverejnenie dokumentov s podnetmi na zamyslenie. Témy, ktoré prichádzajú do úvahy, by mohli zahŕňať:

                              —

                              právne záväzné opatrenia vo vzťahu k balistickým raketám krátkeho a stredného doletu typu zem-zem,

                              —

                              ďalšie multilaterálne kroky na predchádzanie hrozbe šírenia rakiet a na podporu úsilia o odzbrojenie v oblasti balistických rakiet s osobitným zameraním na potenciálne opatrenia na budovanie dôvery,

                              —

                              mechanizmy kontroly vývozu a tranzitu;

                  b)

                  zorganizovanie troch stretnutí so zameraním na zvyšovanie povedomia o technológiách dvojakého použitia a otázkach prenosu vedomostí s cieľom zabrániť takýmto postupom v oblasti balistických rakiet. Tieto stretnutia umožnia posúdiť trendy v prenose technológií pri balistických raketách, ako aj možnosti podpory na účely predchádzania takémuto prenosu v ranom štádiu. FRS na tento účel zorganizuje tri semináre pre expertov z vedeckej, kozmickej a priemyselnej obce signatárskych aj nesignatárskych štátov HCoC;

                  c)

                  cielené expertné misie mimo Únie. V koordinácii s centrami excelentnosti Európskej únie uskutočnia dvaja experti v oblasti nešírenia balistických rakiet misie v teréne v cieľových krajinách. Ako cieľové krajiny prichádzajú do úvahy Malajzia, Spojené arabské emiráty, Čína, Alžírsko, Južná Afrika, India, Brazília, Thajsko a Mexiko, avšak aj iné krajiny. Konečný zoznam krajín sa stanoví v úzkej spolupráci s ESVČ, existuje aj možnosť spoločných demaršov v rámci osvetového úsilia výboru rezolúcie OSN 1540.

            2.2.3.   Očakávané výsledky projektu

                  —

                  posilnenie nešírenia rakiet,

                  —

                  podpora multilaterálneho úsilia o obmedzenie šírenia rakiet vrátane HCoC,

                  —

                  podpora diskusie o nových iniciatívach zameraných na obmedzenie šírenia rakiet,

                  —

                  zvyšovanie povedomia na stretnutiach o technológiách dvojakého použitia a otázkach prenosu vedomostí s cieľom zabrániť takýmto postupom v oblasti balistických rakiet.

            2.2.4.   Adresáti projektu

      Únia a členské štáty využijú dokumenty s podnetmi na zamyslenie; VP rozhodne o širšej distribúcii v úzkej konzultácii s členskými štátmi v rámci príslušnej pracovnej skupiny Rady. Konečné rozhodnutie bude vychádzať z návrhov, ktoré v súlade s článkom 2 ods. 2 vypracuje vykonávajúci subjekt.
      Stretnutia na zvyšovanie povedomia budú príležitosťou zapojiť širšiu obec expertov v kozmických a raketových otázkach tým, že sa uskutočnia stretnutia zástupcov priemyslu, výskumnej obce a iných.
      Cielené misie expertov sa zamerajú na kľúčové nesignatárske štáty alebo na regionálnych aktérov, ktorí zohrávajú dôležitú úlohu pri prenosoch technológií a činnostiach súvisiacich s kozmickým priestorom.
      2.3.   Projekt č. 3: Organizácia osvetových podujatí o HCoC a nešírení balistických rakiet

      2.3.1.   Účel projektu

      Týmto projektom sa zvýši povedomie o nešírení rakiet a o HCoC prostredníctvom zorganizovania niekoľkých podujatí zameraných na zapojenie nesignatárskych štátov. Na tento účel sa zorganizujú podujatia vo Viedni, Ženeve a New Yorku popri príslušných podujatiach s cieľom zapojiť delegácie OSN.
      2.3.2.   Opis projektu

      V projekte sa ustanovujú dva typy podujatí:

                  a)

                  financovanie šiestich osvetových podujatí na podporu HCoC a nešírenia balistických rakiet, ktoré sa uskutočnia v troch mestách:

                              —

                              v New Yorku popri zasadnutí prvého výboru Valného zhromaždenia OSN alebo prípravných výborov zmluvy o nešírení,

                              —

                              v Ženeve popri konferencii o odzbrojení,

                              —

                              vo Viedni popri HCoC, Výbore OSN pre mierové využitie vesmíru (COPUOS) a ďalších relevantných činnostiach OSN vo Viedni.

                        Tieto podujatia môžu mať rôzne formy:

                              —

                              semináre, na ktorých sa zíde až do 80 účastníkov z misií OSN v New Yorku, Ženeve a Viedni spolu s vybranou skupinou prednášajúcich a úradníkov Európskej únie,

                              —

                              obedy alebo večere pre uzatvorenú spoločnosť zamerané na zapojenie vyšších úradníkov z vybratých krajín a vyšších predstaviteľov a expertov EÚ.

                        Vykonávajúci subjekt na tento účel navrhne VP pre každé podujatie zoznam krajín, z ktorých niektoré budú nesignatárskymi štátmi. To umožní zvolať vyšších predstaviteľov, ktorí sa zaoberajú otázkami nešírenia;

                  b)

                  financovanie troch regionálnych osvetových seminárov, ktoré by sa mohli konať v Latinskej Amerike (napr. v Čile, Mexiku, Argentíne alebo Brazílii), na Blízkom východe (napr. v krajinách Perzského zálivu, SAE alebo Jordánsku) a v Ázii (napr. v Singapure alebo Vietname). Miesto sa zvolí po dohode s VP a v úzkej konzultácii s členskými štátmi v rámci príslušnej pracovnej skupiny Rady. Seminár sa bude venovať trendom v šírení rakiet so zameraním na regionálne otázky, ako aj HCoC a praktickým informáciám o tom, čo znamená byť signatárskym štátom.

            2.3.3.   Očakávané výsledky projektu

                  —

                  zvýšenie povedomia o trendoch v šírení rakiet a konkrétne o kódexe správania proti šíreniu balistických rakiet (HCoC) so zreteľom na nesignatárske štáty a podpora diskusií o ďalšom úsilí v presadzovaní nešírenia rakiet,

                  —

                  zintenzívnenie diskusie v rámci Únie a mimo nej o budúcich iniciatívach,

                  —

                  zvýšenie významu strategickej výzvy, ktorou je šírenie rakiet.

            2.3.4.   Adresáti projektu

      Tieto podujatia sa budú zameriavať predovšetkým na nesignatárske štáty, hoci z politických dôvodov sa na niektorých podujatiach môžu zúčastňovať aj signatárske štáty. Účastníkmi by mali byť predovšetkým vládni experti a vyšší úradníci.
      Konečný výber cieľových štátov sa urobí po porade medzi vykonávajúcim subjektom a VP v úzkej spolupráci s členskými štátmi v rámci príslušnej pracovnej skupiny Rady. Konečné rozhodnutie sa bude zakladať na návrhoch vykonávajúceho subjektu v súlade s článkom 2 ods. 2.
      3.   TRVANIE
      Celková odhadovaná dĺžka vykonávania projektu je 24 mesiacov.
      4.   VYKONÁVAJÚCI SUBJEKT
      Technickým vykonávaním projektov sa poverí FRS.
      Vykonávajúci subjekt pripraví:

                  a)

                  štvrťročné správy o vykonávaní projektov;

                  b)

                  záverečnú správu najneskôr mesiac po ukončení vykonávania projektov.

            Správy sa zašlú VP.
      FRS zabezpečí zviditeľnenie príspevku Únie zodpovedajúce jeho výške.
      5.   ZÚČASTNENÉ TRETIE STRANY
      Projekty sa budú v plnej výške financovať týmto rozhodnutím. Expertov zo signatárskych alebo nesignatárskych štátov kódexu možno považovať za zúčastnené tretie strany. Budú pracovať podľa štandardných pravidiel FRS.


title: Rozhodnutie Politického a bezpečnostného výboru CHAD/3/2008 z  28. mája 2008 , ktorým sa mení a dopĺňa rozhodnutie Politického a bezpečnostného výboru CHAD/1/2008 o prijatí príspevkov tretích štátov na vojenskú operáciu Európskej únie v Čadskej republike a Stredoafrickej republike a rozhodnutie Politického a bezpečnostného výboru CHAD/2/2008 o zriadení Výboru prispievateľov na vojenskú operáciu Európskej únie v Čadskej republike a Stredoafrickej republike

text:
               4.6.2008

               SK

               Úradný vestník Európskej únie

               L 144/82

      ROZHODNUTIE POLITICKÉHO A BEZPEČNOSTNÉHO VÝBORU CHAD/3/2008
   z 28. mája 2008,
   ktorým sa mení a dopĺňa rozhodnutie Politického a bezpečnostného výboru CHAD/1/2008 o prijatí príspevkov tretích štátov na vojenskú operáciu Európskej únie v Čadskej republike a Stredoafrickej republike a rozhodnutie Politického a bezpečnostného výboru CHAD/2/2008 o zriadení Výboru prispievateľov na vojenskú operáciu Európskej únie v Čadskej republike a Stredoafrickej republike
   (2008/412/SZBP)
   POLITICKÝ A BEZPEČNOSTNÝ VÝBOR,
   so zreteľom na Zmluvu o Európskej únii, a najmä na jej článok 25 tretí odsek,
   so zreteľom na jednotnú akciu Rady 2007/677/SZBP z 15. októbra 2007 o vojenskej operácii Európskej únie v Čadskej republike a Stredoafrickej republike (1) (operácia EUFOR Tchad/RCA), a najmä na jej článok 10 ods. 2,
   so zreteľom na rozhodnutie Politického a bezpečnostného výboru CHAD/1/2008 z 13. februára 2008 o prijatí príspevkov tretích štátov na vojenskú operáciu Európskej únie v Čadskej republike a Stredoafrickej republike (2) a na rozhodnutie Politického a bezpečnostného výboru CHAD/2/2008 o zriadení Výboru prispievateľov na vojenskú operáciu Európskej únie v Čadskej republike a Stredoafrickej republike (3),
   keďže:

               (1)

               Vzhľadom na odporúčania veliteľa operácie EÚ a Vojenského výboru Európskej únie týkajúce sa príspevku Ruskej federácie by sa mal príspevok Ruskej federácie prijať.

               (2)

               V súlade s článkom 6 Protokolu o postavení Dánska, ktorý je pripojený k Zmluve o Európskej únii a k Zmluve o založení Európskeho spoločenstva, sa Dánsko nezúčastňuje na vypracovaní a vykonávaní rozhodnutí a akcií Európskej únie, ktoré majú obranné dôsledky,

         ROZHODOL TAKTO:
   Článok 1
   Článok 1 rozhodnutia Politického a bezpečnostného výboru CHAD/1/2008 z 13. februára 2008 sa nahrádza takto:

      „Článok 1
      Príspevky tretích štátov
      V nadväznosti na konferencie o vytvorení ozbrojených síl a ďalšie konzultácie sa prijímajú príspevky Albánskej republiky a Ruskej federácie na vojenskú operáciu EÚ v Čadskej republike a v Stredoafrickej republike.“

   Článok 2
   Príloha k rozhodnutiu Politického a bezpečnostného výboru CHAD/2/2008 z 18. marca 2008 sa nahrádza takto:

         „PRÍLOHA
         Zoznam tretích štátov uvedených v článku 2 ods. 1

                     —

                     Albánska republika

                     —

                     Ruská federácia“.

   Článok 3
   Nadobudnutie účinnosti
   Toto rozhodnutie nadobúda účinnosť dňom jeho prijatia.

      V Bruseli 28. mája 2008

            Za Politický a bezpečnostný výbor

            predsedníčka

         M. IPAVIC

      (1)  Ú. v. EÚ L 279, 23.10.2007, s. 21.

      (2)  Ú. v. EÚ L 56, 29.2.2008, s. 64.

      (3)  Ú. v. EÚ L 107, 17.4.2008, s. 60.


title: Rozhodnutie Rady z 28. júna 2004, ktorým sa vymenúvajú členovia a náhradníci Poradného výboru pre slobodu pohybu pracovníkov

text:
               18.1.2005

               SK

               Úradný vestník Európskej únie

               C 12/4

      ROZHODNUTIE RADY

   z 28. júna 2004,
   ktorým sa vymenúvajú členovia a náhradníci Poradného výboru pre slobodu pohybu pracovníkov
   (2005/C 12/02)
   RADA EURÓPSKEJ ÚNIE
   so zreteľom na nariadenie Rady (EHS) č. 1612/68 z 15. októbra 1968 o slobode pohybu pracovníkov v rámci spoločenstva (1), najmä jeho články 26 a 27,
   so zreteľom na zoznamy kandidátov, ktoré Rade predložili vlády členských štátov,
   keďže:

               1)

               Rada svojím rozhodnutím zo 7. mája 2002 (2) vymenovala členov a náhradníkov Poradného výboru pre slobodu pohybu pracovníkov na obdobie od 7. mája 2002 do 6. mája 2004,

               2)

               členovia zostávajú vo funkcii, pokiaľ nie sú nahradení alebo ich vymenovania nie sú obnovené;

               3)

               členovia a náhradníci uvedeného výboru by mali byť menovaní na obdobie dvoch rokov,

         ROZHODLA TAKTO:
   Jediný článok
   Za členov a náhradníkov Poradného výboru pre slobodu pohybu pracovníkov na obdobie od 7. mája 2004 do 6. mája 2006 sa vymenúvajú tieto osoby:
   I.   VLÁDNI ZÁSTUPCOVIA

               Krajina

               Členovia

               Náhradníci

               Belgicko

               Jacques OUZIEL
               Manjula EKKA

               Thierry LHOIR

               Česká republika

               Martina MICHALCOVÁ
               Miloš TICHÝ

               Zuzana DI FALCO

               Dánsko

               Ole Bondo CHRISTENSEN
               Kim TAASBY

               Claus G. P. RYDE

               Nemecko

               Gisbert BRINKMANN
               Maria Helene GROß

               Dagmar FELDGEN

               Estónsko

               Piret LILLEVÄLI
               Carita RAMMUS

               Maarja SAKS

               Grécko

               Andreas KARYDIS
               Lydia KOTROF

               Elissavet DANIIL

               Španielsko

               María José VERDE FERNÁNDEZ
               Jesús NORBERTO

               Miguel COLINA ROBLEDO

               Francúzsko

               Christian LEFEUVRE
               François LEPAGE

               Nadia MAROT

               Írsko

               Peter BUCKLEY
               John KELLY

               Gerardine BUCKLEY

               Taliansko

               Maurizio Giuseppe SILVERI
               Augusto VACCARO

               Lea BATTISTONI

               Cyprus

               Nelson NEOCLEUS
               Alecos KELVERIS

               Demetris MICHAELIDES

               Lotyšsko

               Jorens AIZSILS
               Daiga DIMDIŅA

               Linda DIMANTE

               Litva

               Rita KAZLAUSKIENE
               Marius GREICIUS

               Ramunas DARULIS

               Luxembursko

               Joseph FABER
               Mariette SCHOLTUS

               Patrice FURLANI

               Maďarsko

               Rozália SZÉCSÉNYI
               Éva LUKÁCS

               Borbála SZIGETI

               Malta

               Amanda MAGRI
               Joseph MIZZI

               ………………………..

               Holandsko

               M. BLOMSMA
               V.K. HOEL

               G. WIDERA -STEVENS

               Rakúsko

               Ingrid NOWOTNY
               Doris WITEK WEINDORFER

               Heinz KUTROWATZ

               Poľsko

               Janusz GRZYB
               Grzegorz PRAGERT

               Magdalena SWEKLEJ

               Portugalsko

               Terezinha SALGUEIRO GARRIDO
               Ana Cristina SANTOS PEDROSO

               ………………………..

               Slovinsko

               Staša BALOH-PLAHUTNIK
               Radivoj RADAK

               Damjana ŠARČEVIČ

               Slovensko

               Pavol JUHÁS
               Katarína GERGELOVÁ

               Ľubica GAJDOŠOVÁ

               Fínsko

               Mielikki TENHUNEN
               Mirkka MYKKÄNEN

               Tuomo KURRI

               Švédsko

               Pontus RINGBORG
               Catrin LIDBOM

               Linnea ARVIUS

               Spojené kráľovstvo

               Anna HUDZIECZEK
               Andrew MILTON

               ……………………..

         II.   ZÁSTUPCOVIA ZAMESTNANCOV

               Krajina

               Členovia

               Náhradníci

               Belgicko

               Celien VANMOERKERKE
               Sakis DIMITRAKOPOULOS

               Edwin LOOF

               Česká republika

               Jiři VALENTA
               Miroslav FEBER

               Pavel JANÍČKO

               Dánsko

               Michael JACOBSEN
               Jens WIENE

               Käthe MUNK RYOM

               Nemecko

               Volker ROßOCHA
               Renate GABKE

               Günter SCHÖNWALD

               Estónsko

               Liina CARR
               Anu TOOTS

               Margarita TUCH

               Grécko

               Georgios PERENTIS
               Georgios PERENTIS

               Efthymios EFTHYMIOU

               Španielsko

               Ana María CORRAL
               José Maria DIAZ-ROPERO

               Pilar ROC

               Francúzsko

               An LENOUAIL-MARLIERE
               Michèle MONRIQUE

               Laurence LAIGO

               Írsko

               Esther LYNCH
               Brendan MACKIN

               Rosheen CALLENDER

               Taliansko

               ………………………….
               ………………………….

               ………………………

               Cyprus

               Petros THEOPHANOUS
               Pieris PIERI

               Diomedes DIOMEDOUS

               Lotyšsko

               Iveta OZOLA
               Ivo KRIEVS

               Beata JAKUBOVA

               Litva

               Janina MATUIZIENE
               Janina SVEDIENE

               Jovita MESKAUSKIENE

               Luxembursko

               Eduardo DIAS
               Paul DE ARAUJO

               Carlos PEREIRA

               Maďarsko

               Judit CZUGLERNE IVÁNY
               Károly GYÖRGY

               Edit PINK

               Malta

               Andrew MIZZI
               ……………………

               Alfred BUHAGIAR

               Holandsko

               S. VAN DE POL
               D. VAARTJES-VAN SUIJDAM

               W.W. MULLER

               Rakúsko

               Josef WALLNER
               Oliver RÖPKE

               Gernot MITTER

               Poľsko

               Krzysztof ROSTKOWSKI
               Bogdan OLSZEWSKI

               Jakub KUS

               Portugalsko

               Carlos Manuel ALVES TRINDADE
               Rui Manuel OLIVEIRA e COSTA

               Anabela PEREIRA PEIXOTO de MAGALHÃES

               Slovinsko

               Metka ROKSANDIĆ
               Gregor CERAR

               ……………………………..

               Slovensko

               Magdaléna MELLENOVÁ
               Lucia ŠVIHLOVÁ

               Milan BUŠO

               Fínsko

               Kalle RÄISÄNEN
               Salla HEINÄNEN

               Mervi HUUSKONEN

               Švédsko

               Thord PETTERSSON
               Lena WIRKKALA

               Ossian WENNSTRÖM

               Spojené kráľovstvo

               Roger McKENZIE
               Sofi TAYLOR

               Nick CLARK

         III.   ZÁSTUPCOVIA ZAMESTNÁVATEĽOV

               Krajina

               Členovia

               Náhradníci

               Belgicko

               Sonja KOHNENMERGEN
               Philippe STIENON

               Ivo VAN DAMME

               Česká republika

               Marie ZVOLSKÁ
               Miroslav FIŘT

               Ivana ŠTURMOVÁ

               Dánsko

               Henning GADE
               Flemming DREESEN

               Karina RANSBY

               Nemecko

               Angela SCHNEIDER-BODIEN
               Alexandra HÖRDER

               Bernhard SCHWARZKOPF

               Estónsko

               Lilian SALLASTE
               Heinart PUHKIM

               Renno MÄGI

               Grécko

               Labros PAPAIOANNOU
               Antonios MEGGOULIS

               Leonidas NIKOLOUZOS

               Španielsko

               Pablo GÓMEZ ALBO
               Roberto SUÁREZ GARCÍA

               Javier IBARS ALVARO

               Francúzsko

               Odile MENNETEAU
               Muriel CAILLAT

               Jean-Louis TERDJMAN

               Írsko

               Heidi LOUGHEED
               Catherine MAGUIRE

               Arthur FORBES

               Taliansko

               ……………………………..
               ……………………………..

               …………………………

               Cyprus

               Michael ANTONIOU
               Emilios MICHAEL

               Lefteris KARYDIS

               Lotyšsko

               Daiga ERMSONE
               Edgars KORČAGINS

               Anita NIPĀNE

               Litva

               Justinas USONIS
               Arturas STRAVINSKAS

               Egidijus KASELIS

               Luxembursko

               Marc KIEFFER
               François ENGELS

               Romain LANNERS

               Maďarsko

               Pál KARA
               István KOMORÓCZKI

               Attila SZABADKAI

               Malta

               Mario DEBONO
               Joseph MONTEBELLO

               Tonio FARRUGIA

               Holandsko

               A. VAN DELFT
               S.J.L. NIEUWSMA

               G.A.M. VAN DER GRIND

               Rakúsko

               Maria KAUN
               Wolfgang TRITREMMEL

               Christa SCHWENG

               Poľsko

               Andrzej JANKOWSKI
               Jacek MĘCINA

               Tomasz WIKA

               Portugalsko

               Cristina NAGY MORAIS
               Nuno BERNARDO

               Marcelino PENA COSTA

               Slovinsko

               Staša PIRKMAIER
               Metka PENKO NATLAČEN

               Urška JEREB

               Slovensko

               Jozef HORVÁTH
               Vladimír KALINA

               Petra ŠUSTEKOVÁ

               Fínsko

               Katja LEPPÄNEN
               Mikko RÄSÄNEN

               Mikko NYYSSÖLÄ

               Švédsko

               Karin EKENGER
               Markus GUSTAFSSON

               Fredrik SEGERFELDT

               Spojené kráľovstvo

               Anthony THOMPSON
               Emmeline OWENS

               Sumantra PRASAD

      V Luxembursku 28. júna 2004

            Za Radu

            predseda

         M. CULLEN

      (1)  Ú. v. ES L 257, 18.10.1968, s. 2.

      (2)  Ú. v. ES C 119, 22.5.2002, s. 1.


title: 2012/113/EÚ: Rozhodnutie Rady zo 14. februára 2012 o uzavretí Dohody medzi Európskou úniou a vládou Indonézskej republiky o určitých aspektoch leteckých služieb

text:
               24.2.2012

               SK

               Úradný vestník Európskej únie

               L 52/1

         ROZHODNUTIE RADY
   zo 14. februára 2012
   o uzavretí Dohody medzi Európskou úniou a vládou Indonézskej republiky o určitých aspektoch leteckých služieb
   (2012/113/EÚ)
   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej článok 100 ods. 2 v spojení s článkom 218 ods. 6 písm. a),
   so zreteľom na návrh Európskej komisie,
   so zreteľom na súhlas Európskeho parlamentu,
   keďže:

               (1)

               Rada svojím rozhodnutím z 5. júna 2003 poverila Komisiu, aby začala rokovania s tretími krajinami o nahradení určitých ustanovení v platných dvojstranných dohodách dohodou na úrovni Únie.

               (2)

               V súlade s rozhodnutím Rady 2011/663/EÚ (1) bola Dohoda medzi Európskou úniou a vládou Indonézskej republiky o určitých aspektoch leteckých služieb (2) (ďalej len „dohoda“) podpísaná a predebežne sa vykonávala s výhradou jej uzavretia.

               (3)

               Dohoda by sa mala schváliť,

         PRIJALA TOTO ROZHODNUTIE:
   Článok 1
   Týmto sa v mene Únie schvaľuje Dohoda medzi Európskou úniou a vládou Indonézskej republiky o určitých aspektoch leteckých služieb (3) (ďalej len „dohoda“).
   Článok 2
   Predseda Rady v mene Únie vykoná oznámenie podľa článku 8 ods. 1 dohody.
   Článok 3
   Toto rozhodnutie nadobúda účinnosť dňom jeho prijatia.

      V Bruseli 14. februára 2012

            Za Radu

            predseda

         M. LIDEGAARD

      (1)  Ú. v. EÚ L 264, 8.10.2011, s. 1.

      (2)  Ú. v. EÚ L 264, 8.10.2011, s. 2.

      (3)  Dohoda bola uverejnená v Ú. v. EÚ L 264, 8.10.2011, s. 2, spolu s rozhodnutím o podpise.


title: Rozhodnutie Rady zo 16. júla 2012 , ktorým sa obnovuje riadiaca rada Európskeho strediska pre rozvoj odborného vzdelávania

text:
               31.7.2012

               SK

               Úradný vestník Európskej únie

               C 228/3

         ROZHODNUTIE RADY
   zo 16. júla 2012,
   ktorým sa obnovuje riadiaca rada Európskeho strediska pre rozvoj odborného vzdelávania
   2012/C 228/02
   RADA EURÓPSKEJ ÚNIE
   so zreteľom na nariadenie Rady (EHS) č. 337/75 z 10. februára 1975, ktorým sa zriaďuje Európske stredisko pre rozvoj odborného vzdelávania, a najmä na jeho článok 4 (1),
   so zreteľom na zoznamy kandidátov, ktoré Rade predložili vlády členských štátov, pokiaľ ide o ich zástupcov, a Komisia, pokiaľ ide o zástupcov zamestnaneckých a zamestnávateľských organizácií,
   keďže:

               (1)

               Rada rozhodnutím zo 14. septembra 2009 (2) vymenovala členov riadiacej rady Európskeho strediska pre rozvoj odborného vzdelávania na obdobie od 18. septembra 2009 do 17. septembra 2012.

               (2)

               Členovia riadiacej rady tohto strediska by sa mali vymenovať na obdobie troch rokov,

         ROZHODLA:
   Článok 1
   Za členov riadiacej rady Európskeho strediska pre rozvoj odborného vzdelávania sa týmto na obdobie od 18. septembra 2012 do 17. septembra 2015 vymenúvajú:
   I.   ZÁSTUPCOVIA VLÁD

               Belgicko (systém striedania)

               flámska komunita – Micheline SCHEYS
               francúzska komunita – Isabelle VOITURIER

               Bulharsko

               Emilia VALCHOVSKA

               Česká republika

               Jakub STÁREK

               Dánsko

               Lars MORTENSEN

               Nemecko

               Peter THIELE

               Estónsko

               Kalle TOOM

               Grécko

                   (3)

               Španielsko

               D. Jesús BARROSO BARRERO

               Francúzsko

               Jean-Marc HUART

               Írsko

               John MC GRATH

               Taliansko

               Lucia SCARPITTI

               Cyprus

               George PAPAGEORGIOU

               Lotyšsko

               Janis GAIGALS

               Litva

               Aleksandra SOKOLOVA

               Luxembursko

               Antonio DE CAROLIS

               Maďarsko

               László ODROBINA

               Malta

               James J. CALLEJA

               Holandsko

               Peter van IJSSELMUIDEN

               Rakúsko

               Reinhard NÖBAUER

               Poľsko

               Piotr BARTOSIAK

               Portugalsko

               Isilda FERNANDES

               Rumunsko

               Gabriela CIOBANU

               Slovinsko

               Anton SIMONIČ

               Slovensko

               Juraj VANTUCH

               Fínsko

               Tarja RIIHIMÄKI

               Švédsko

               Carina LINDEN

               Spojené kráľovstvo

               Marilyn EAST

   II.   ZÁSTUPCOVIA ORGANIZÁCIÍ ZAMESTNANCOV

               Belgicko

               Jef MAES

               Bulharsko

                   (4)

               Česká republika

               Petr PEČENKA

               Dánsko

               Erik SCHMIDT

               Nemecko

               Hermann NEHLS

               Estónsko

               Kaja TOOMSALU

               Grécko

                   (4)

               Španielsko

               Fernando PUIG-SAMPER

               Francúzsko

               Laurence MARTIN

               Írsko

               Frank VAUGHAN

               Taliansko

               Bruno VITALI

               Cyprus

               Nicos NICOLAOU

               Lotyšsko

               Ruta PORNIECE

               Litva

               Tatjana BABRAUSKIENE

               Luxembursko

               Danièle NIELES

               Maďarsko

                   (4)

               Malta

               Kevin BONELLO

               Holandsko

               Hubertus (Bert) Van der SPEK

               Rakúsko

               Alexander PRISCHL

               Poľsko

                   (4)

               Portugalsko

               Antonio Louis CORREIA

               Rumunsko

               Gheorghe SIMION

               Slovinsko

               Anton ROZMAN

               Slovensko

               Alexander KURTANSKÝ

               Fínsko

               Kirsi RASINAHO

               Švédsko

               German BENDER

               Spojené kráľovstvo

               Iain MURRAY

   III.   ZÁSTUPCOVIA ORGANIZÁCIÍ ZAMESTNÁVATEĽOV

               Belgicko

               Jan DELFOSSE

               Bulharsko

               Daniela SIMIDCHIEVA

               Česká republika

               Miloš RATHOUSKÝ

               Dánsko

               Henrik BACH MORTENSEN

               Nemecko

               Barbara DORN

               Estónsko

               Marek SEPP

               Grécko

               Evangelos BOUMIS

               Španielsko

               Juan Carlos TEJEDA HISADO

               Francúzsko

               Siham SAIDI

               Írsko

               Tony DONOHOE

               Taliansko

               Claudio GENTILI

               Cyprus

               Michael PILIKOS

               Lotyšsko

               Marina SKLARA

               Litva

               Dovile BASKYTE

               Luxembursko

               Paul KRIER

               Maďarsko

               Adrienn BÁLINT

               Malta

               Jeanelle CATANIA

               Holandsko

               G.A.M van der GRIND

               Rakúsko

               Gerhard RIEMER

               Poľsko

               Andrzej STEPNIKOWSKI

               Portugalsko

                   (5)

               Rumunsko

                   (5)

               Slovinsko

               Anže HIRŠL

               Slovensko

                   (5)

               Fínsko

               Satu AGREN

               Švédsko

               Karin THAPPER

               Spojené kráľovstvo

                   (5)

      V Bruseli 16. júla 2012

            Za Radu

            predseda

         S. ALETRARIS

      (1)  Ú. v. ES L 39, 13.2.1975, s. 1.

      (2)  Ú. v. EÚ C 226, 19.9.2009, s. 2.

      (3)  Budú vymenovaní neskôr.

      (4)  Budú vymenovaní neskôr.

      (5)  Budú vymenovaní neskôr.


title: 2007/35/ES: Rozhodnutie Rady z  22. januára 2007 o uzavretí Protokolu k Dohode o partnerstve a spolupráci medzi Európskymi spoločenstvami a ich členskými štátmi na jednej strane a Azerbajdžanskou republikou na strane druhej, ktorým sa rozširuje rozsah ustanovení dohody o partnerstve a spolupráci na bilaterálny obchod v oblasti textilu, pričom sa zohľadňuje uplynutie platnosti bilaterálnej dohody o textile

text:
               24.1.2007

               SK

               Úradný vestník Európskej únie

               L 17/13

         ROZHODNUTIE RADY
   z 22. januára 2007
   o uzavretí Protokolu k Dohode o partnerstve a spolupráci medzi Európskymi spoločenstvami a ich členskými štátmi na jednej strane a Azerbajdžanskou republikou na strane druhej, ktorým sa rozširuje rozsah ustanovení dohody o partnerstve a spolupráci na bilaterálny obchod v oblasti textilu, pričom sa zohľadňuje uplynutie platnosti bilaterálnej dohody o textile
   (2007/35/ES)
   RADA EURÓPSKEJ ÚNIE,
   so zreteľom na Zmluvu o založení Európskeho spoločenstva, a najmä na jej článok 133 v spojení s prvou vetou prvého pododseku článku 300 ods. 2,
   so zreteľom na návrh Komisie,
   keďže:

               (1)

               Dňa 13. marca 2006 Rada poverila Komisiu, aby začala rokovania s Azerbajdžanskou republikou s cieľom zmeniť a doplniť Dohodu o partnerstve a spolupráci medzi Európskymi spoločenstvami a ich členskými štátmi na jednej strane a Azerbajdžanskou republikou na strane druhej (ďalej len „DPS“) tak, aby sa zabezpečilo formálne rozšírenie princípov, ktoré sa uplatňujú v obchode s iným tovarom, aj na obchod s textilnými výrobkami. Tieto rokovania sa úspešne skončili.

               (2)

               Európske spoločenstvo by malo uzatvoriť protokol, ktorým sa mení a doplní DPS,

         ROZHODLA TAKTO:
   Článok 1
   Protokol k Dohode o partnerstve a spolupráci medzi Európskymi spoločenstvami a ich členskými štátmi na jednej strane a Azerbajdžanskou republikou na strane druhej, ktorým sa rozširuje rozsah ustanovení Dohody o partnerstve a spolupráci na bilaterálny obchod v oblasti textilu, pričom sa zohľadňuje uplynutie platnosti bilaterálnej dohody o textile, sa týmto schvaľuje v mene Spoločenstva.
   Text protokolu je pripojený k tomuto rozhodnutiu.
   Článok 2
   Týmto sa predseda Rady poveruje určiť osobu-(y) splnomocnenú(-é) podpísať protokol s cieľom zaviazať Spoločenstvo.

      V Bruseli 22. januára 2007

            Za Radu

            predseda

         F.-W. STEINMEIER

    ---documentbreak---

               24.1.2007

               SK

               Úradný vestník Európskej únie

               L 17/14

         PROTOKOL
   k Dohode o partnerstve a spolupráci medzi Európskymi spoločenstvami a ich členskými štátmi na jednej strane a Azerbajdžanskou republikou na strane druhej, ktorým sa rozširuje rozsah ustanovení dohody o partnerstve a spolupráci na bilaterálny obchod v oblasti textilu, pričom sa zohľadňuje uplynutie platnosti bilaterálnej dohody o textile
   EURÓPSKE SPOLOČENSTVO,
   na jednej strane, a
   AZERBAJDŽANSKÁ REPUBLIKA,
   na strane druhej,
   keďže:

               (1)

               Dohoda o partnerstve a spolupráci medzi Európskymi spoločenstvami a ich členskými štátmi na jednej strane a Azerbajdžanskou republikou na strane druhej (ďalej len „DPS“) nadobudla platnosť 1. júla 1999.

               (2)

               Uskutočnili sa rokovania s cieľom zabezpečiť, aby sa princípy DPS, ktoré sa uplatňujú v obchode s iným tovarom, formálne rozšírili aj na obchod s textilnými výrobkami.

               (3)

               Mali by sa prijať vhodné zmeny a doplnenia DPS,

         SA DOHODLI TAKTO:
   Článok 1
   Dohoda o partnerstve a spolupráci medzi Európskymi spoločenstvami a ich členskými štátmi na jednej strane a Azerbajdžanskou republikou na strane druhej (ďalej len „DPS“) sa týmto mení a dopĺňa takto:

               1.

               v článku 12 sa vypúšťa odkaz na článok 17;

               2.

               článok 17 sa vypúšťa.

         Článok 2
   Tento protokol je neoddeliteľnou súčasťou DPS.
   Článok 3
   Tento protokol nadobúda platnosť prvým dňom mesiaca nasledujúceho po dátume jeho podpisu.
   Článok 4
   Tento protokol je vyhotovený v dvoch exemplároch v každom z úradných jazykov zmluvných strán a každý z týchto textov je rovnako autentický.


title: 2009/666/ES: Rozhodnutie Európskeho parlamentu z  23. apríla 2009 o účtovnej závierke Európskeho úradu pre dohľad nad GNSS za rozpočtový rok 2007

text:
               26.9.2009

               SK

               Úradný vestník Európskej únie

               L 255/166

      ROZHODNUTIE EURÓPSKEHO PARLAMENTU

   z 23. apríla 2009
   o účtovnej závierke Európskeho úradu pre dohľad nad GNSS za rozpočtový rok 2007
   (2009/666/ES)
   EURÓPSKY PARLAMENT,

               —

               so zreteľom na konečnú účtovnú závierku Európskeho úradu pre dohľad nad GNSS (1) za rozpočtový rok 2007 (2),

               —

               so zreteľom na správu Dvora audítorov o overení ročnej účtovnej závierky Európskeho úradu pre dohľad nad GNSS za rozpočtový rok 2007 spolu s odpoveďami úradu (3),

               —

               so zreteľom na odporúčanie Rady z 10. februára 2009 (5588/2009 – C6-0060/2009),

               —

               so zreteľom na Zmluvu o ES, a najmä na jej článok 276,

               —

               so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (4), a najmä na jeho článok 185,

               —

               so zreteľom na nariadenie Rady (ES) č. 1321/2004 z 12. júla 2004 o štruktúrach riadenia európskych programov satelitnej rádiovej navigácie (5), a najmä na jeho článok 12,

               —

               so zreteľom na nariadenie Komisie (ES, Euratom) č. 2343/2002 z 19. novembra 2002 o rámcovom rozpočtovom nariadení pre subjekty uvedené v článku 185 nariadenia Rady (ES, Euratom) č. 1605/2002 (6), a najmä na jeho článok 94,

               —

               so zreteľom na článok 71 a prílohu V k rokovaciemu poriadku,

               —

               so zreteľom na správu Výboru pre kontrolu rozpočtu (A6-0164/2009),

               1.

               berie na vedomie ročnú účtovnú závierku Európskeho úradu pre dohľad nad GNSS v znení pripojenom k správe Dvora audítorov;

               2.

               schvaľuje účtovnú závierku Európskeho úradu pre dohľad nad GNSS za rozpočtový rok 2007;

               3.

               poveruje svojho predsedu, aby postúpil toto rozhodnutie výkonnému riaditeľovi Európskeho úradu pre dohľad nad GNSS, Rade, Komisii a Dvoru audítorov a aby zabezpečil jeho uverejnenie v Úradnom vestníku Európskej únie (v sérii L).

            Predseda

         Hans-Gert PÖTTERING

            Generálny tajomník

         Klaus WELLE

      (1)  GNSS: Globálne navigačné satelitné systémy.

      (2)  Ú. v. EÚ C 278, 31.10.2008, s. 38.

      (3)  Ú. v. EÚ C 311, 5.12.2008, s. 107.

      (4)  Ú. v. ES L 248, 16.9.2002, s. 1.

      (5)  Ú. v. EÚ L 246, 20.7.2004, s. 1.

      (6)  Ú. v. ES L 357, 31.12.2002, s. 72.


title: Rozhodnutie Rady (EÚ) 2015/2090 zo 17. novembra 2015, ktorým sa vymenúva nemecká členka člen Výboru regiónov

text:
               19.11.2015

               SK

               Úradný vestník Európskej únie

               L 302/109

         ROZHODNUTIE RADY (EÚ) 2015/2090
   zo 17. novembra 2015,
   ktorým sa vymenúva nemecká členka člen Výboru regiónov
   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej článok 305,
   so zreteľom na návrh nemeckej vlády,
   keďže:

               (1)

               Rada prijala 26. januára 2015 rozhodnutie (EÚ) 2015/116 (1), 5. februára 2015 rozhodnutie (EÚ) 2015/190 (2) a 23. júna 2015 rozhodnutie (EÚ) 2015/994 (3), ktorými sa vymenúvajú členovia a náhradníci Výboru regiónov na obdobie od 26. januára 2015 do 25. januára 2020.

               (2)

               V dôsledku skončenia funkčného obdobia pani Jacqueline KRAEGEOVEJ sa uvoľnilo jedno miesto člena Výboru regiónov,

         PRIJALA TOTO ROZHODNUTIE:
   Článok 1
   Za členku Výboru regiónov sa na zvyšný čas funkčného obdobia, ktoré trvá do 25. januára 2020, vymenúva:

               —

               Pani Heike RAABOVÁ, Staatssekretärin, Bevollmächtigte des Landes Rheinland-Pfalz beim Bund und für Europa, für Medien und digitales.

         Článok 2
   Toto rozhodnutie nadobúda účinnosť dňom jeho prijatia.

      V Bruseli 17. novembra 2015

            Za Radu

            predseda

         J. ASSELBORN

      (1)  Ú. v. EÚ L 20, 27.1.2015, s. 42.

      (2)  Ú. v. EÚ L 31, 7.2.2015, s. 25.

      (3)  Ú. v. EÚ L 159, 25.6.2015, s. 70.